1. Dimitar "Dimi" Nalbantov on Bulgaarias elav kooliõpetaja, kes vahelduseks ka kitarri mängib. Ning mitte just kehvasti! Just hiljuti on ta saanud maha omasalvestatud albumiga "Mother Earth". Stiililt on tegu meloodilise, kitarrikäikudel põhineva progerockiga. Hästi meeldejäävad rifid ja suhteliselt isikupärane, äratuntav mängustiil. Kes soovib, võib ilmselt leida mingeid paralleele Steve Vai või Joe Satriani taoliste meestega.